stanford-oval/wikipedia huggingface dataset:
אוורווד
הערות שוליים

↑  Pierce, Scott D. (15 ביולי 2002). "Show's crew warms up to Utah". Deseret News. נבדק ב-12 ביוני 2022. {{cite news}}:  (עזרה)
↑  Chaston, Deanne W. (Winter 2003). "Everwood films in Utah". Street Magazine. אורכב מ-המקור ב-2008-11-21.
↑  Ford Sullivan, Brian (17 במאי 2006). "The CW Unveils New Logo, Sets Pickups". The Futon Critic. {{cite web}}:  (עזרה)
עלווית כהה

| עלווית כהה |
| --- | --- |
 עלווית כהה, הונג-קונג    קריאות מטקטקות אופייניות, נלבן, ביצות מזרח קולקטה, מערב בנגל, הודו
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: עלוויתיים
סוג:: עלווית
מין:: עלווית כהה
שם מדעי
 Phylloscopus fuscatus ‏בליית, 1842
תחום תפוצה
 מפת התפוצה של עלווית כהה   מקייצת   חורפת

עַלְוִית כֵּהָה (שם מדעי: Phylloscopus fuscatus) היא מין של ציפור שיר קטנה בסוג עלווית (לשעבר ממשפחת הסבכיים, כיום במשפחה נפרדת: Phylloscopidae; כאשר הסבכיים משמשים כעל-משפחה) המקננת במזרח האזור הפלארקטי.
בישראל היא מזדמנת נדירה ביותר, עם כ-20 תצפיות עד היום, רובן במהלך פעילות טיבוע.
טקסונומיה ואטימולוגיה

שם הסוג Phylloscopus הוא מיוונית עתיקה, מהמילים phullon, "עלה", ו-skopos, "מחפש" (מ- skopeo, "לצפות"). שם המין הספציפי fuscatus הוא מלטינית fuscus - "כהה".
טקסונומיה ואטימולוגיה > תת-מינים

ישנם שני תת-מינים מוכרים:
P. f. fuscatus (אדוראד בליית', 1842) - מקייצת ומקננת במרכז ומזרח סיביר, צפון-מזרח סין, ועד צפון מונגוליה; וחורפת בדרום ודרום-מזרח אסיה.
P. f. robustus (ארווין שטרסמן, 1923) - מקייצת ומקננת בצפון-מרכז סין, חורפת בהודו-סין.
תיאור

זוהי עלווית הדומה בגודלה ובצורתה לעלווית החורף. היא בינונית-קטנה, בעלת מבנה עדין, קטנה ועדינה באופן בולט מעלווית עבת-מקור. לבוגרים יש גב חום כהה ללא פספוס וחלקים תחתונים חומים-צהבהבים. יש לה פס-גבה בהיר דק למדי ומתוחם היטב, גם לפני העין, והמקור עדין ומחודד. הזוויגים זהים, כמו אצל רוב העלוויות, אבל פרטים צעירים בעלי יותר גוון זיתי בחלקים העליונים. כמו רוב העלוויות, היא אוכלת חרקים, אבל היא תלקט פריטי מזון קטנים אחרים, כולל פירות יער.
היא משחרת אחר מזון בסבך, אבל קופצת מדי פעם כדי לחקור את סביבתה. השירה היא סדרה פשוטה וקצרה של מקטעים החוזרים על עצמם במהירות: "ג'יג'יג'יג'י". והקריאות הן "טק" קשה המזכיר סבכים. הקריאות הן לעיתים קרובות הרמז הראשון לכך שהמין החמקני הזה נוכח, בייחוד רחוק מאזורי הקינון.
תפוצה ובית גידול

עלווית זו נודדת וחורפת בדרום אסיה ובדרום-מזרח אסיה. היא מזדמנת לפעמים לצפון אמריקה, אלסקה וקליפורניה.
זוהי ציפור מצויה למדי בתפוצתה, החובבת ביצות טייגה וכרי מרעה לחים; היא מאכלסת מגוון רחב של אזורים בעלי צמחייה צפופה ונמוכה, מיערות פתוחים ועד לשדות שדות חקלאיים. הקן נבנה נמוך בתוך שיח, והתטולה מכילה 5–6 ביצים .
העלווית הכהה נוטה לנדוד עד למערב אירופה באוקטובר, על-אף שהיא מרוחקת כ-3000 ק"מ מאזורי הקינון שלה. היא אף חורפת לעיתים בבריטניה.
תפוצה ובית גידול > בישראל

מזדמנת נדירה ביותר ברחבי הארץ, כאשר רוב התצפיות נערכו במהלך פעילות טיבוע; בעיקר בעונות הנדידה, במיוחד בנדידת הסתיו באמצע-סוף אוקטובר.
| תאריך | פירוט |
| --- | --- |
25.03.1989: נצפתה באילת
31.10.1996: נצפתה בקיבוץ לוטן
19.10.1997: נתפסה במהלך פעילות טיבוע בחוות רם, באר שבע
06.12.1997: נתפסה במהלך פעילות טיבוע בקיבוץ מעגן מיכאל
27.01.1998: נצפתה ליד מושב חצבה שבצפון הערבה
25.10.2011: נתפסה במהלך פעילות טיבוע בשמורת עין אפק
12.10.2012: נתפסה במהלך פעילות טיבוע באגם ירוחם
17.10.2012: נמצאה על-ידי הצפר ערן בנקר בתצפית במאגר חולדה
16.10.2018: נתפסה במהלך פעילות טיבוע בקיבוץ מעיין צבי
27.10.2020: נתפסה במהלך פעילות טיבוע באגם ירוחם
28.10.2020: נתפסה במהלך פעילות טיבוע בפארק ראש ציפור
22.10.2020: נתפסה במהלך פעילות טיבוע בתחנת טיבוע ביצת פולג
13.11.2020: נצפתה וצולמה בחוף הצוק על-ידי הצפר אלחנן סטון
21.04.2021: נתפסה במהלך פעילות טיבוע בראש ציפור
11.11.2021: נתפסה במהלך פעילות טיבוע במעגן מיכאל
14.10.2022: נמצאה על-ידי הצפרים מיכה מנדל ופיקי איש שלום במאגרי הבשור
06.11.2022: נתפסה במהלך פעילות טיבוע בחוף פלמחים
02.12.2023: נתפסה בטיבוע בתחנת טיבוע ביצת פולג
27.04.2024: נצפתה בפארק ראש ציפור
11.10.2024: נתפסה בטיבוע בתחנת טיבוע ביצת פולג
סטטוס

למין זה טווח תפוצה נרחב, ומגמות האוכלוסייה מוערכות כיציבות, ולכן המין אינו מוגדר כמתקרב לסף פגיעות, ומסווג ברמת סיכון "ללא חשש" על-ידי האיגוד הבינלאומי לשימור הטבע ומשאבי הטבע (IUCN).
לקריאה נוספת

נעה פישר, מרגש: מבקרת נדירה במיוחד הגיעה לישראל, באתר ynet, 11 בנובמבר 2020
מיכה מנדל ופיקי איש שלום, לחיי הכישלונות שבדרך: ציפור איכותית לרשימה השנתית ולרשימת החיים, מחברת הנדירים, אתר הצפרות הישראלי, 17 באוקטובר 2022
הערות שוליים

↑  עלווית כהה באתר הרשימה האדומה של IUCN
↑  Alström, Per (2006): "Species concepts and their application: insights from the genera Seicercus and Phylloscopus (אורכב 02.03.2014 בארכיון Wayback Machine)".
↑  Alström, Per; Ericson, Per G. P.; Olsson, Urban; Sundberg, Per (2006). "Phylogeny and classification of the avian superfamily Sylvioidea" (PDF). Mol. Phylogenet. Evol. 38 (2): 381–397. doi:10.1016/j.ympev.2005.05.015. PMID 16054402.
↑  ד"ר יואב פרלמן, עלווית כהה, Phylloscopus fuscatus, באתר מרכז הצפרות הישראלי (באנגלית)
↑  Jobling, James A (2010). The Helm Dictionary of Scientific Bird Names. London: Christopher Helm. pp. 167, 305. ISBN 978-1-4081-2501-4.
↑  Phylloscopus fuscatus, Observation.org
↑  ITIS - Report: Phylloscopus fuscatus, Integrated Taxonomic Information System
↑  Pandya, Parvish, Vikrant Choursiya, and Jyoti James.
↑  Database of rarity records in Israel, israbirding
↑  Dusky Warbler, Phylloscopus fuscatus, BirdLife Data Zone
עלווית כהה בפארק הלאומי קזירנגה, אסאם, הודו
גיבתון שחור-פנים

| גיבתון שחור-פנים |
| --- | --- |
 גיבתון שחור-פנים זכר בוגר, הונג קונג
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
משפחה:: גיבתוניים
סוג:: גיבתון
מין:: גיבתון שחור-פנים
שם מדעי
 Emberiza spodocephala ‏פאלאס, 1776

גִּבְּתוֹן שְׁחוֹר-פָּנִים (שם מדעי: Emberiza spodocephala) הוא מין של ציפור שיר ממשפחת הגיבתוניים.
בישראל הוא מזדמן נדיר ביותר עם ארבע תצפיות, כולן במהלך טיבוע: הפרט הראשון נלכד בטיבוע בתחנה לחקר ציפורי עמק חפר ב-31 באוקטובר 2021; הפרט השני נלכד ב-24 בפברואר 2023 במעיין צבי,, הפרט השלישי נלכד ב-29 בנובמבר 2023 בשמורת ביצת שורק (ביצת רובין), והפרט הרביעי נלכד ב-11 באפריל 2024 בתחנת טיבוע ביצת פולג.
טקסונומיה ואטימולוגיה

שם הסוג Emberiza מגיע מגרמנית העתיקה מהמילה Embritz שמשמעותה גיבתון. שם המין הספציפי spodocephala מיוונית העתיקה, מהמילים spodos, "אפר", ו-kephalos, "ראש".
טקסונומיה ואטימולוגיה > תת-מינים

לגיבתון שחור-פנים שני תת-מינים מוכרים כיום:
E. s. spodocephala (פטר סימון פאלאס, 1776) - מקייץ מדרום-מרכז רוסיה וצפון מונגוליה עד לים אוחוצק, וצפון סחלין עד לדרום וצפון-מזרח מונגוליה הפנימית, צפון חיילונגג'יאנג וצפון ומרכז חצי האי הקוריאני. חורף בדרום ומרכז סין, טאיוואן, ואיי ריוקיו.
E. s. sordida (אדוארד בליית, 1845) - מקייץ בצ'ינגהאי ושאאנשי דרומה עד יונאן וגוויג'ואו שבמרכז סין. חורף במרכז נפאל עד לצפון-מזרח הודו והחלק הצפוני של דרום-מזרח אסיה.
בעבר המין גיבתון מסכה (Emberiza personata (אנ')) נחשב לתת-מין של גיבתון שחור-פנים תחת השם E. s. personata, אך כיום המין פוצל למין עצמאי בשל הבדלים מורפולגיים, ווקאליים, וגנטיים.
תיאור

אורכו כ-13.5–16 ס"מ ומשקלו 13–27 גרם. המראה הכללי שלו והרגלי ההאכלה הקרקעיים נותנים רושם של סתרי מצוי עם מקור של גיבתון. לזכר בלבוש קיץ ראש אפור-כהה עם ערבוב של ירוק צהוב ושחור בין המקור לעין. החלקים העליונים בצבע חום מפוספס בכבדות עם שחור, למעט על הגב. השת חום והזנב חום כהה. החלקים התחתונים לבנבנים צהבהבים עם פסי צד עדינים בצבע חום כהה. המקור החזק ורדרד.
לנקבות ולצעירים דוגמת ראש חלשה יותר, עם לחיים בצבע אפור-זית ופס-גבה בגוון לבן שמנת חלש. החלקים התחתונים בגוון צהוב קרמי עם פספוס חום כהה.
קריאותיו נשמעות כ-"צי" מטאלי וקצר למדי.
תפוצה ואקולוגיה

הוא מקנן בדרום סיביר עד לצפון סין. הוא נודד, חורף בצפון-מזרח הודו, דרום סין וצפון דרום מזרח אסיה. הוא מזדמן נדיר מאוד למערב אירופה.
הגבתונים ממין זה מקננים בסבך צפוף לאורך נחלים ונהרות באזור הטייגה, ומטילים ארבע או חמש ביצים על הקרקע או בקן הממוקם בעצים. הם מופיעים לפעמים ביערות הרריים (גם מחטניים וגם נשירים). בהרי אלטאי הם נצפים לפחות עד גובה של 600 מטר מעל פני הים, ביפן - עד 1,500 מטר (לעיתים אף גבוה יותר), ובצפון מונגוליה - לפחות עד 1,300 מטר. בחורף הם יוצאים לאזורים נמוכים יותר למרגלות ההרים ובשפלה. בדרך כלל הם שוהים אז בשיחים הגדלים לאורך אפיקי מים או בשולי עצים וקרחות, בסמוך למים בבתי גידול חקלאיים או אחרים עם שיחים פתוחים.
תפוצה ואקולוגיה > תזונה

הבוגרים ניזונים בעונת הקינון בעיקר מחסרי חוליות, בוגרים וזחלים כאחד; בין היתר, ציקדות קטנות ופשפשאים אחרים, זבובאים, נמליים, פרפראים, חיפושיות ועכבישאים. הרכב התזונה של הגוזלים דומה. במהלך הנדידה ובשטחי החריפה ניזונים הגיבתונים ממגוון זרעים, כולל דגניים. הם תרים אחר מזון בעיקר על הקרקע. מחוץ לעונת הקינון, הם שוהים בדרך כלל בקבוצות קטנות, לפעמים עם גבתונים ממינים אחרים.
סטטוס

זהו מין בעל תפוצה נרחבת ואוכלוסייה גדולה ויציבה, ולכן ה-IUCN מסווג אותו במצב שימור "ללא חשש".
גלריה

אוכל זרעי קנה, טאיוואן
פרט מטאיוואן
נקבה בוגרת, הונג קונג
נקבה מתמתחת, הונג קונג
Emberiza spodocephala personata - MHNT
לקריאה נוספת

ד"ר יוסף כיאט, על חרגולן מנומר, גיבתון שחור-פנים ומטבע ציפורים אחד, אתר הצפרות הישראלי, מחברת הנדירים, 3 בנובמבר 2021
נעה פישר, ציפור, ששוקלת 17 גרם, תועדה בישראל בפעם השנייה בלבד, באתר ynet, 1 במרץ 2023
יובל בגנו, ‏תיעוד נדיר במיוחד: בפעם השנייה בלבד - תועד בישראל גבתון שחור-פנים, באתר מעריב אונליין, 1 במרץ 2023
הערות שוליים

↑  גיבתון שחור-פנים באתר הרשימה האדומה של IUCN
↑  ערד בן דוד, גיבתון שחור-פנים, באתר מרכז הצפרות הישראלי
↑  Jobling (2010) p. 145.
↑  Jobling, James A. (2010). The Helm Dictionary of Scientific Bird Names. London, United Kingdom: Christopher Helm. pp. 145, 363. ISBN 978-1-4081-2501-4.
↑  [www.itis.gov/servlet/SingleRpt/SingleRpt?search_topic=TSN&search_value=559890 Emberiza spodocephala  Pallas, 1776], Integrated Taxonomic Information System
↑  Emberiza spodocephala, Observation.org
↑  Päckert, M.; Sun, Y.-H.; Strutzenberger, P.; Valchuk, O.; Tietze, T.; Martens, J. (2015). "Phylogenetic relationships of endemic bunting species (Aves, Passeriformes, Emberizidae, Emberiza koslowi ) from the eastern Qinghai-Tibet Plateau" (PDF). Vertebrate Zoology. 65 (1): 135–150.
↑  Gill, Frank; Donsker, David; Rasmussen, Pamela, eds. (בינואר 2021). "Sylviid babblers, parrotbills, white-eyes". IOC World Bird List Version 12.1. International Ornithologists' Union. נבדק ב-22 במאי 2022. {{cite web}}:  (עזרה)
1 2 3  Josep del Hoyo, Andrew Elliott, David A. Christie, Handbook of the Birds of the World – Volume 16: Tanagers to New World Blackbirds, כרך Family Emberizidae (Buntings and New World Sparrows), ברצלונה: Lynx Edicions, 2011, עמ' 533-534, ISBN 9788496553781
↑  "Schoeniclus spodocephala (Black-faced Bunting) - Avibase". avibase.bsc-eoc.org. נבדק ב-2017-07-11.
↑  Black-faced Bunting (Emberiza spodocephala) - BirdLife species factsheet, datazone.birdlife.org
סיזר מילאן

.
| --- | --- |

סיזר מילאן חותם על ספרים שכתב, 2007
 לידה:  27 באוגוסט 1969 (בן 55) מקסיקוקוליאקאן, מקסיקו 
 שם לידה:  César Felipe Millán Favela 
 מדינה:  ארצות הברית, מקסיקו 
 מקום מגורים:  סנטה קלריטה 
 ידוע בשל:  תוכניתו "הלוחש לכלבים"
 תפקיד:  מאלף כלבים
 בת זוג:  ג'הירה דר
 www.cesarsway.com
 
סיזר מילאן (בספרדית: César Millán Favela, נהגה בספרדית "ססר מִיַאן פבלה"; נולד ב-27 באוגוסט 1969), הידוע בכינוי "הלוחש לכלבים", הוא מאמן כלבים. הוא מגדיר עצמו "משקם כלבים, ומאמן בני אדם". מילאן ידוע בעיקר בזכות תוכניתו "הלוחש לכלבים", המשודרת זה העונה השמינית בערוץ נשיונל ג'יאוגרפיק שבארצות הברית וגם בישראל (בעבר שודרו חלק מעונות התוכנית בערוץ הראשון בישראל), בערוץ BIO באוסטרליה, בערוץ Sky 3 בבריטניה ובערוצים אחרים ברחבי העולם.
מילאן כתב כמה ספרי ייעוץ לאימון כלבים ולשליטה בהם: "הדרך של סיזר" (Cesar's Way), "היה מנהיג הלהקה" (Be the Pack Leader) והספר "הלוחש לכלבים" (Dog Whisperer), שאף פורסם בישראל.
במרץ 2006 העניק האיגוד הבינלאומי למומחי הכלבים (International Association of Canine Professionals) למילאן ולאשתו, אילוסיון וילסון מילאן, חברוּת של כבוד באיגוד.
"שיקום כלבים" הוא תחום ההתמקצעות המרכזי של מילאן. דרך השיקום של מילאן מאופיינת בהתערבות בחיי היום-יום של בעל הכלב תוך הדגמה להשתלטות על הכלב במצבי אמת.
מילאן אף פתח מרכז פסיכולוגי לכלבים באמצע שנות ה-90, בעקבות הצלחת התוכנית שלו בערוץ נשיונל ג'יאוגרפיק. הרצון המרכזי של מילאן הוא לשקם כלבים אגרסיביים, והוא שומר חיבה מיוחדת לכלבים הנחשבים על ידי חלק מהציבור כבעלי הסתברות גבוהה יותר להפוך לכאלה, כמו כלבי פיטבול ורוטווילר.
סיזר מילאן נחשב בידי רבים ברחבי העולם כמאמן הכלבים הטוב ביותר, בזכות המקצועיות שלו בביצוע בפועל של שיטתו הייחודית, הכוללת בין השאר השראת אנרגיה רגועה ואסרטיבית, וגם בזכות הניסיון בשיקום אלפי כלבים בעייתיים.
ביקורת על הגישה והתכנית

למרות הצלחתה המסחרית של התכנית והפופולריות לה זכה סיזר מילאן, גישתו זכתה וזוכה לביקורת רבה בקרב אנשי אקדמיה ומאמני כלבים. לטענתם, השיטות אותן נוקט סיזר מילאן מבוססות על ענישה ומביאות את הכלבים למצב של חוסר אונים. מלבד הבעיות האתיות העולות כתוצאה מפרקטיקות מכאיבות ומאיימות, טוענים מבקריו כי נזקן רב מהתועלת.
נושא נוסף הזוכה לביקורת בכל הנוגע לגישת עבודתו הוא ההישענות על תאוריית "מבנה הלהקה" ושימת הדגש על דומיננטיות, ככלי מפתח לשינוי התנהגותי. למעשה, העולם האקדמי אינו מכיר במונח "דומיננטיות" כפי שמציג אותו סיזר מילאן.
ביוגרפיה

מילאן נולד בשנת 1969, לפליפה מילאן גיין (Felipe Millán Guillen) ומריה טרסה פבֶלה דה מילאן (Maria Teresa Favela de Millán), בעיר קוליאקאן שבמדינת סינלואה במקסיקו. לדברי מילאן, יותר מכל אדם אחר השפיע עליו סבו להיות מאמן כלבים. בספרו כתב מילאן כי בכל כלב הוא רואה את נשמת סבו.
מילאן בילה את רוב ילדותו בעבודה בחווה ליד קוליאקאן לצד סבו שעסק בחקלאות. אף על פי שהוא גר בבית העשוי מחימר וחסר מים זורמים, מילאן אמר שמעולם לא הרגיש עני, והגדיר את ילדותו "גן-עדן". הוא הוקסם בילדותו מהחיות בחווה, אך יותר מכל, נקשר לכלבים.
ההתבוננות בלהקות הכלבים בשטחים החקלאיים השפיעה רבות על הפילוסופיה ודרך החשיבה שלו מאוחר יותר. הוא נחשף לדרך החיים של הכלבים. מילאן טוען שכדי להיות מאמן טוב, "עליך להיות מנהיג הלהקה, זה שאחראי על הכלב ולא זה שהכלב אחראי עליך".
ביוגרפיה > מסטלאן

כשהיה בן שש, עברה משפחתו למסטלאן, העיר השנייה בגודלה במדינת סינלואה. אביו החליט שהוא רוצה להעביר את ילדיו לבתי ספר טובים יותר. לדברי מילאן, החלק הרע ביותר בעזיבה לעיר היה היעדר בעלי החיים.
המסע לאמריקה

ב-23 בדצמבר 1990, בגיל 21, מילאן, שלא דיבר אנגלית כלל, חצה את הגבול לארצות הברית. למרות שהייתה לו משפחה באריזונה, פנה מילאן להוליווד בעקבות חלומו להיות מפורסם. משפחתו לא הייתה מרוצה מן העניין אך חסכה כסף, והוא קיבל 100 דולר ממשפחתו למסע. הוא חצה דרך טיחואנה, ללא ויזה לארצות הברית. מכיוון שלא רצה לשלם למבריח, שיבריח אותו דרך הגבול, בילה מילאן כמה ימים בטיחואנה, תוך שהוא לומד את הגבול. שלושת הניסיונות הראשונים שלו לחצות את הגבול נכשלו, ולבסוף נאלץ מילאן לשלם למבריח את 100 הדולרים שקבל ממשפחתו. יום למחרת חצו השניים את הגבול, במשך שעות לדברי מילאן. לאחר שחצה את הגבול, עלה על מונית לעבר סן דייגו. לאחר שחי ברחובות במשך חודש, הצליח להשיג עבודה כמטייל עם כלבים וכן במספרת כלבים.
אט אט, החל מילאן לצבור ניסיון ומוניטין כאחד שכלבים מתנהגים לצידו אחרת מאשר ליד הבעלים המקוריים של הכלב.
לאחר מכן, עבד בשטיפת לימוזינות. זאת מכיוון שהמעביד שלו הציע לו מכונית משלו בתמורה לעבודתו. לאחר שהשיג מכונית, נסע ללוס אנג'לס. הוא החל לעבוד באקדמיית שיקום לכלבים, וגם שם צבר מוניטין רב. אט אט החל לצבור מספר רב של לקוחות, אף שלא למד לאמן כלבים מעולם. בין לקוחותיו היה השחקן ויל סמית' ואשתו. הקרבה לסמית' עזרה לו לצבור עוד לקוחות מפורסמים, שגם הם הוקסמו משיטת השיקום שלו. מילאן למד אנגלית בצורה מורחבת והרחיב את הידע שלו בנוגע לפסיכולוגיית כלבים והתנהגותם.
הפופולריות של מילאן גדלה רבות, והוא אף הצליח לפתוח ולממן בעצמו מרכז פסיכולוגיה לכלבים שהקים בדרום לוס אנג'לס.
בשנת 2002, לאחר שהתראיין לעיתון לוס אנג'לס טיימס, קיבל מילאן הצעות רבות ממפיקים בהוליווד. מילאן קיבל תוכנית משלו: "הלוחש לכלבים, עם סיזר מילאן" (Dog Whisperer with Cesar Millan), והיא שודרה בערוץ נשיונל ג'יאוגרפיק. לאור הצלחת התוכנית הוא כתב ספר, והוא פורסם עם עליית העונה השנייה של התוכנית. הספר זכה להצלחה עצומה, וכיכב במקומות הראשונים במצעדי ספרים בארצות הברית.
בין השנים 1994-2010 מילאן היה נשוי לאהובת נעוריו, אילוסיון וילסון מילאן (Ilusion Wilson Millan) ויש לו עמה 2 ילדים, ינדרֶה (Andre; נולד ב-1995) וקלווין (Calvin; נולד ב-2001). בשנת 2010 וילסון הגישה בקשת גרושין ובקשה למשמורת על ילדיהם המשותפים. על רקע הגירושים, קשיים כלכליים אליהם נקלע ומות כלבו האהוב (DADDYׂ) שליווה אותו ברוב שנות הסדרה, ביצע מילאן ניסיון התאבדות.
באותה שנה הוא גם החל במערכת יחסים עם בת זוגו הנוכחית ג'הירה דר, ילידת הרפובליקה הדומיניקנית. באפריל 2016 בני הזוג הכריזו על אירוסיהם.
פרסום במדיה

בנוסף לתוכניתו המצליחה, "הלוחש לכלבים", המשודרת בכמה מדינות (כולל ישראל), השתתף מילאן בכמה תפקידי אורח ובתפקידים משניים בסדרות שונות, וגם התראיין למספר רב של תוכניות:
מילאן הופיע כשחקן אורח בעונה השנייה של סדרת הדרמה האמריקאית "הלוחשת לרוחות", בתוכנית של אופרה וינפרי פעמיים (במאי 2005 ובספטמבר 2005), השתתף בתוכנית הקומדי סנטרל ובתוכנית האנימציה סאות' פארק, בשנת 2006. מילאן גילם את עצמו ב-17 בספטמבר 2008, בסדרה "עצמות".
פרסום במדיה > ספרים

"הלוחש לכלבים" (Dog Whisperer) (פורסם בישראל)
"הדרך של סיזר" (Cesar's Way by Cesar Millan with Melissa Jo Peltier)
"הייה מנהיג הלהקה" (Be the Pack Leader by Cesar Millan with Melissa Jo Peltier)
"חבר במשפחה" (A Member of the Family by Cesar Millan with Melissa Jo Peltier).
פרסום במדיה > סרטי DVD

Cesar Millan's Mastering Leadership Series, Volume 1: People Training for Dogs (2005)
Cesar Millan's Mastering Leadership Series, Volume 2: Becoming a Pack Leader (2006)
Cesar Millan's Mastering Leadership Series, Volume 3: Your New Dog: First Day and Beyond (2007)
Cesar Millan's Mastering Leadership Series, Volume 4: Sit and Stay the Cesar Way (2008)
Cesar Millan's Mastering Leadership Series, Volume 5: Common Canine Misbehaviors (2009)
Cesar Millan's Mastering Leadership Series, Volume 6: Raising the Perfect Puppy (2010)
Dog Whisperer with Cesar Millan – The Complete First Season (2006)
Dog Whisperer with Cesar Millan – The Complete Second Season (2007)
Dog Whisperer with Cesar Millan – The Complete Third Season (2008)
Dog Whisperer with Cesar Millan – Celebrity Edition (2008)
Dog Whisperer with Cesar Millan – The Complete Fourth Season, Volume 1 (2010)
Dog Whisperer with Cesar Millan – The Complete Fourth Season, Volume 2 (2010)
Dog Whisperer with Cesar Millan – The Complete Fifth Season (2011)
Cesar Millan's Leader of the Pack (2013)
Cesar Millan: Love My Pit Bull (2014)
Essentials of Dog Behavior, Volume 1: Socialization (2014)
Essentials of Dog Behavior, Volume 2: The Language of Dogs (2015)
Cesar Millan: Viva Las Vegas (2015)
"Mutt & Stuff, Season 1" (2015)
"Mutt & Stuff, Season 2" (2016)
פרסים ומועמדויות

בשנת 2005, ה"ארגון ההומני של ארצות הברית" (the Humane Society of the United States Genesis Award Committee) נתן למילאן ציון מיוחד לשבח על פעילותו לשיקום חיות.
בשנת 2006 ובשנת 2007, תוכניתו של מילאן, "הלוחש לכלבים", שבערוץ נשיונל ג'יאוגרפיק, הייתה מועמדת לפרס אמי.
במרץ 2006 העניק האיגוד הבינלאומי למומחי הכלבים (International Association of Canine Professionals) למילאן ואשתו חברוּת של כבוד באיגוד.
בשנת 2007 הוענק למילאן פרס ה-Michael Landon, על השראה לצעירים דרך הטלוויזיה. בשנת 2008 הוּכר כ"אוצר של לוס אנג'לס" ("Treasure of Los Angeles"). בשנת 2008 זכתה תוכניתו, "הלוחש לכלבים", בטקס ה-Annual Imagen Awards.
שיטות אימון

מילאן טוען כי אינו "מאמן" כלבים לציית להוראות כמו "שב, התגלגל, בוא" וכדומה. במקום זאת, מילאן טוען כי הוא משקם כלבים לא מאוזנים, ועוזר "לאמן מחדש" את בעליהם.
מילאן לעיתים עובד עם קבוצה של כלבים, זאת על מנת שיהיו בתוך להקה.
מילאן נודע בכישוריו לאמן כלבים, הדבר הבולט בדרך שיקומו של מילאן הוא לדבריו להתחבר ולהקרין אנרגיה (חיובית, שלילית) אל הכלב; "עליך לחשוב כמו מנהיג הלהקה ולהיות כמו מנהיג הלהקה". מילאן טוען כי המפתח לשיקום כלב הוא קודם כל למידה על אופי והרגלי הכלב, וכדי שהכלב יהיה במצב רגוע, על הבעלים לשדר אנרגיה רגועה ואסרטיבית, כמו מנהיג להקה.
ביקורות

ב-6 בספטמבר 2006 קרא "הארגון ההומני האמריקאי" (American Humane Association) להפסקת התוכנית בערוץ נשיונל ג'יאוגרפיק, תוך ביקורת על שיטות האימון של מילאן. בפברואר 2010 הכריז ארגון זה כי למרות חילוקי דעות ברורים בעבר וכמה תחומים של חוסר הסכמה בהווה, הארגון מחזיק באינטרסים משותפים רבים עם סיזר מילאן. הארגון הזמין את סיזר להשתתף בסימפוזיון בנושא אימון כלבים.
באוקטובר 2006 כתבו יועצים של "הארגון הבינלאומי להתנהגות חיות" (International Association of Animal Behavior) לערוץ נשיונל ג'יאוגרפיק, על חששם שהתוכנית "עלולה להוביל ילדים למעשים לא בטוחים"; הארגון קרא לשינוי המדרוג של התוכנית ל-TV-G (תוכנית לא לילדים).
מפיק טלוויזיה, פלוייד סוארז, הגיש תביעה משפטית כנגד סיזר מילאן והמרכז השיקומי שלו. לטענתו הוא הביא את כלבו למרכז השיקומי של מילאן, ועוד באותו יום הכלב הובהל לווטרינר והושם באוהל חמצן בשל מאמץ יתר ופציעות בגפיים מההליכון. התביעה הסתיימה בפשרה.
דוקטור ניקולאס דודמאן, מנהלת הקליניקה להתנהגות בעלי חיים בבית הספר הווטרינרי קמוניגס':
”השיטות של סיזר מילאן מבוססות על הצפה והענשה. התוצאות, למרות שהן מיידיות, יהיו זמניות בלבד. שיטותיו מיושנות, מטעות, ובכמה מקרים מסוכנות ולעתים קרובות אינן אנושיות. אתה לא תרצה להיות כלב תחת תחום השפעתו. הדבר העצוב הוא שהציבור לא מזהה את המשגה בדרכיו של סיזר”
ג'אן דונאלסון, מנהלת האקדמיה לאילוף כלבים בארגון צער לבעלי חיים :
”לתרגל עימותים חזיתיים פסיכולוגיים שכאלו מול כלבים אגרסיביים והשימוש בקולר-חנק בכלבים מפוחדים הם דבר שערורייתי ומיושן אפילו בסטנדרטים של מאמני הכלבים הממוצעים.”
דוקטור איאן דאנבר, בעל שם עולמי בהתנהגות כלבים :
” יש לסיזר מילאן כישורים נחמדים בנוגע לכלבים, אולם מנקודת מבט מדעית, מה שהוא אומר ... ובכן הוא משהו אחר. חס וחלילה אם מישהו אחר ינסה את השיטות שלו מאחר שרבות משיטותיו טומנות בחובן סכנה.”
הערות שוליים

↑  "הלוחש לכלבים - המדריך להבנת התנהגותו ולפתרון בעיותיו של הכלב שלכם" - דף הספר באתר הוצאת מטר
↑  The Dominance Controversy, Dr. Sophia Yin, ‏2015-12-06 (באנגלית אמריקאית)
↑  “Dog Whisperer” Training Approach More Harmful Than Helpful
↑  Letter from the IAABC to National Geographic about The Dog Whisperer program, Beyond Cesar Millan
↑  'Dog Whisperer' Cesar Millan sued by TV producer, usatoday
↑  Chicago Tribune, Bad doggie medicine?, Chicago Tribune, ‏2006-05-23 (באנגלית אמריקאית)
↑  The Dog Whisperer Craze: Two very different Dog Whisperers, News24 (באנגלית אמריקאית)
↑  Louise Rafkin, The Anti-Cesar Millan / Ian Dunbar's been succeeding for 25 years with lure-reward dog training; how come he's been usurped by the flashy, aggressive TV host?, SFGATE, ‏2006-10-15 (באנגלית)
| --- | --- |
בקרת זהויות :  PLWABN: 9810561392905606  BIBSYS: 11078189  BNE: XX4674462  BnF: cb15939035v (data)  GND: 132989131  ISNI: 0000 0001 2141 1878  LCCN: n2005078365  MusicBrainz: b12f9314-a4a6-47be-bb70-1cc794314425  NDL: 01071017  NKC: osa2013782292  NLK: KAC200802442  NTA: 333250281  SELIBR: 326206  VIAF: 79216959   WorldCat (עם VIAF): 79216959 
סיזר מילאן
ניצן חן

| --- | --- |
חן ב-2013
חן ב-2013
 לידה:  4 באוקטובר 1963 (בן 61) ירושלים 
 מדינה:  ישראל
 השכלה:  האוניברסיטה העברית בירושלים  הקריה האקדמית אונו 
 עיסוק:  פקיד ממשלתי, סופר
 
ניצן חן (נולד ב-4 באוקטובר 1963) הוא עיתונאי, סופר ועורך חדשות ישראלי. מכהן כראש לשכת העיתונות הממשלתית. קודם לכן היה יו"ר המועצה לשידורי כבלים ושידורי לוויין ומנהל חטיבת החדשות של הערוץ הראשון של הטלוויזיה הישראלית. חבר בוועד האקדמיה הישראלית לקולנוע וטלוויזיה.